आमगेलो लोकवेद, कोंकणी लोक उलोवंक लागले तेन्नाच्यान एक सारको घोळत आयला. तो चड पोरणो. लोकगिता,काणयो,म्हणी,उमाणी हीं ताची एकमेकांकडेन संबंद आशील्लीं आंगां. तोंडी रचलेलें आनी तोंडी प्रसार जाल्लें साहित्य.केन्ना काणी लोकगितान पावल्या, जाल्यार केन्ना काणयेंतल्यान म्हण आयल्या.उमाण्याची म्हण जाल्या अशेंय घडलां. देखीक, हे उमाणें आनी कंवसान दिल्ली जाप पळेयात,""मारुंक व्हेल्यार रडटा आनी पोसूंक व्हेल्यार रडटा."" तांचे वयल्यान ""धुकर मारुंक व्हेल्यारुय रडटा,पोसूंक व्हेल्यारूय रडटा."" अशी म्हण जाल्ली मेळटा.